આઈપીએલ સિરીઝ દરમિયાન હોમ ટીમ ‘ગુજરાત લાયન્સ’ની પાંચ મેચ ૧૪મી એપ્રિલથી ૩જી મે સુધી રાજકોટના ખંઢેરી ક્રિકેટ સ્ટેડિયમ ખાતે રમાનાર હોવાથી રાજકોટ અને સૌરાષ્ટ્રવાસીઓમાં અનોખો ઉત્સાહ છે. ‘ગુજરાત લાયન્સ’ ભારતીય ક્રિકેટર સુરેશ રૈનાના નેતૃત્વ હેઠળ ભાગ લઈ રહી છે. આ ટીમમાં સૌરાષ્ટ્રના ખેલાડીઓ રવીન્દ્ર જાડેજા અને જયદેવ ઉનડકટ પણ રમી રહ્યા હોવાથી રાજકોટ સહિત સૌરાષ્ટ્રના ક્રિકેટરસિકોમાં ભારે ઉત્સાહ છે.